屈竹
李孟阳 (Yuan)
琅玕君子蟠虬龙，岩岢独处怀春风。凤凰飞断片云晓，怪石曲质成天工。斜烟露出枹危石，岿然一见还睥睨。苔缄滑破移土深，依稀露带残阳温。蠹篆录体横玉枯，细叶曲雨枝相扶。青青碍月折寒影，卧浴槐暑涵清癯。淡如孤山弄霜白，横斜光霁黄昏色。古如处士冒雪闲，䐘根盘伏留坚节。固知屈巳难以舒，堎霄劲直心自如。晴薰拂拂吹菰蒲，醉歌淇奥春满壶。凉飘锦箨落新韵，欲赋未就仍踌蹰。倚窗问竹竹不语，伹觉细香习习生诗书。